**Ne jucăm**

*Simona Ana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne jucăm

Se cerne ploaia peste noi

Și noi suntem, iar, doi copii

Podoaba casei e-un trifoi;

Noi ne jucăm cu doru ei;

Se cern livezile din mai

Și noi suntem cu vântu-n geam

Impodobind o poartă-n rai,

Noi ne jucăm cu doru ei;

Se cerne luna la hotar

Și noi suntem al văii grai

Surâsul florii ce-a trăit;

Noi ne jucăm cu doru ei;

Se cerne iarna în amurg

Și noi suntem cu-n rug de-argint

Înfrigurați într-un condei,

Noi ne jucăm cu doru ei!